บาทเปิด 34.94/96 บาทต่อดอลล่าร์ แกว่งกรอบแคบ
เงินบาทเปิดตลาด 34.94/96 บาทต่อดอลล่าร์ แกว่งกรอบแคบรอตัวเลขจ้างงงานนอกภาคเกษตรสหรัฐคืนนี้
4 พ.ย. 2559

เงินบาทเปิดตลาด 34.94/96 บาทต่อดอลล่าร์ แกว่งกรอบแคบรอตัวเลขจ้างงงานนอกภาคเกษตรสหรัฐคืนนี้
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 34.94/96 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 34.96/98 บาท/ดอลลาร์
วันนี้คาดว่าเงินบาทจะยังเคลื่อนไหวในกรอบแคบๆ เพราะนักลงทุนติดตามดูการประกาศตัวเลขการจ้างงานนอกภาคเกษตรของสหรัฐ (Nonfarm Payroll) ในคืนนี้ ซึ่งหากตัวเลขออกมาไม่ดี ก็มีแนวโน้มให้ดอลลาร์สหรัฐปรับตัวอ่อนค่าลงได้
"วันนี้ยังไม่ค่อยมีปัจจัยอะไร ต้องรอดูตัวเลข Nonfarm ของสหรัฐฯ คืนนี้ก่อน ถ้าออกมาไม่ดี ดอลลาร์ก็คงอ่อนค่า" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.90-35.00 บาท/ดอลลาร์